Mokslas ir technika

„Mokslas ir technika“ – Lietuvos mokslų akademijos ir Lietuvos inžinierių sąjungos mėnesinis iliustruotas žurnalas, ėjęs 1959–1962 m. Kaune, 1962–2016 m. Vilniuje.

 Istorija 
Įkurtas vietoj LTSR Ministrų Tarybos Valstybinio mokslo ir technikos komiteto 1958–1959 m. leisto to paties pavadinimo informacinio leidinio ir Liaudies ūkio tarybos specialiojo biuletenio. Iki 1965 m. leido LTSR Ministrų Taryba ir Mokslinių-techninių draugijų taryba, iki 1968 m. – Respublikinė mokslinių technikos draugijų taryba ir Lietuvos mokslų akademija, iki 1990 m. – laikraščių ir žurnalų susivienijimas „Periodika“, 1991 m. – Lietuvos mokslų akademija, nuo 1992 m. leido „Mokslas ir technika“ redakcija. Tiražas 1959 m. – 4000, 1981 m. – 35 100, 2008 m. – 2400 egzempliorių.

Rašė apie įvairių ūkio sričių problemas, pristatė Lietuvos ir pasaulio mokslo, technikos, kompiuterijos, ryšių, transporto, energetikos, verslo ir kiti naujienas.

Bendradarbiai: Steponas Ašmontas, Ramutis Petras Bansevičius, Jonas Biržiškis, Vladas Algis Gapšys, Algimantas Liekis, Vytautas Liutikas,

 Redaktoriai 
 Marijonas Martynaitis – 1959–1961 m.
 Algimantas Valentinas Indriūnas – 1961–1973 m.
 Juozapas Laucius – 1974–1992 m.
 Aleksandras Žvirzdinas – 1992–1999 m.
 Marius Barkauskas – 2000–2004 m.
 Rolandas Maskoliūnas – 2004–2008 m.
 Jonas Bazys – 2008–2013 m.
 Regina Matonienė – 2013 m., 2015–2016 m.
 Audronė Šimaitytė – 2013–2014 m.
 Danutė Anuškevičienė – 2014 m.

 Šaltiniai 

Kategorija:Lietuvos mokslo spauda
Kategorija:Lietuvos technikos spauda
Kategorija:Lietuvos žurnalai
Kategorija:Vilniaus spauda
Kategorija:Kauno spauda
Kategorija:Mokslo populiarinimo žurnalai Lietuvoje